Árið 2003 buðust sjö kvenkyns starfsmenn HR til að setjast í stjórnir fyrirtækja . Þær eru nú allar horfnar af sjónvarsviðinu Félag kvenna í atvinnurekstri birti auk annarra nýlega auglýsingu þar sem lesa mátti nöfn 192 kvenna sem tilbúnar eru að sitja í stjórnum fyrirtækja . Þetta er þó ekki í fyrsta sinn sem konur reyna að vekja athygli fyrirtækja og fjármagnseigenda á því að þær eru til . Árið 2003 sendu sjö kvenkyns starfsmenn Háskólans í Reykjavík frá sér slíka tilkynningu . Athygli vekur að nú , níu árum seinna , er engin þessara sjö á hinum nýja lista FKA . Halla Tómasdóttir stofnaði í millitíðinni fjármálafyrirtækið Auði Capital , en hefur nú hætt þar störfum . Guðfinna Bjarnadóttir hætti sem rektor HR árið 2007 og fór á þing fyrir Sjálfstæðisflokkinn en er hætt þar . Þórdís Sigurðardóttir hætti hjá HR og fór að vinna hjá Baugi árið 2005 og sat auk þess í stjórnum fjölda fyrirtækja , en minna hefur farið fyrir henni upp á síðkastið . Konurnar sjö komu því ár sinni vel fyrir borð eftir yfirlýsinguna 2003 , en furðuleg er sú tilviljun hve margar þeirra eru nú horfnar af sjónarsviðinu .